Ο **Εσάμ Σαράφ** (Essam Abdel-Aziz Sharaf, στα αραβικά: عصام عبد العزيز شرف, ʕeˈsˤɑːm ʕæbdelʕæˈziːz ʃɑɾˤɑf, γεννήθηκε το 1952) είναι Αιγύπτιος πολιτικός και υπηρέτησε ως Πρωθυπουργός της χώρας του από τις 3 Μαρτίου 2011 ως το Δεκέμβριο του 2011. Υπηρέτησε επίσης στο αξίωμα του υπουργού μεταφορών από το 2004 ως το 2005.

Πρώτα χρόνια και εκπαίδευση
---------------------------

Γεννήθηκε στην πόλη Γκίζα. Απέκτησε πτυχίο μπάτσελορ πολιτικού μηχανικού από το πανεπιστήμιο του Καΐρου το 1975. Συνέχισε τις σπουδές του στο πανεπιστήμιο Παρντιού και το 1980 πήρε πτυχίο Μάστερ στη Μηχανολογία. Το 1984 απέκτησε και διδακτορικό τίτλο.

Πολιτική και ακαδημαϊκή καριέρα
-------------------------------

Ο Σαράφ ανέλαβε επίκουρος καθηγητής στο Παρντιού το 1984 και στο πανεπιστήμιο του Καΐρου τον επόμενο χρόνο. Το 1990 ήταν επίκουρος καθηγητής των πολιτικών μηχανικών στο πανεπιστήμιο του Βασιλέα Σαούντ, στη Σαουδική Αραβία, για να επιστρέψει στο πανεπιστήμιο της αιγυπτιακής πρωτεύουσας τον επόμενο χρόνο. Το 1996 έγινε καθηγητής αρμόδιος για τα οδικά έργα και σύντομα ανέλαβε θέση συμβούλου στο υπουργείο συγκοινωνιών και αεροπορίας στην Τζέντα της Σαουδικής Αραβίας. Το 1999 έγινε σύμβουλος του Αιγύπτιου υπουργού μεταφορών και το 2003 εργάστηκε ως τεχνικός σύμβουλος στον δήμο Αλ Αΐν, στα Ηνωμένα Αραβικά Εμιράτα. 

Υπηρέτησε ως υπουργός συγκοινωνιών της Αιγύπτου από τις 13 Ιουλίου 2004 ως τις 31 Δεκεμβρίου 2005. Παραιτήθηκε από το υπουργικό αξίωμα επειδή είχε διαφορές με τον πρωθυπουργό Αχμέτ Ναζίφ, ο οποίος έθεσε την Ένωση Μηχανικών Αιγύπτου υπό τον κρατικό έλεγχο. Αργότερα υποστήριξε ότι τα γεγονότα εκείνα είχαν ως αποτέλεσμα το σιδηροδρομικό δυστύχημα στο Καλιούμπ το 2006.

Έπειτα από την παραίτησή του, επέστρεψε στην ακαδημαϊκή του καριέρα και απέκτησε μία έδρα στο πανεπιστήμιο του Καΐρου. Παρέμεινε επικριτής του καθεστώτος του Χόσνι Μουμπάρακ. Κατά την περίοδο εκείνη υπηρέτησε επίσης ως σύμβουλος της Αρχής των Δρόμων και των Μεταφορών στο Ντουμπάι. Ίδρυσε την Αιγυπτιακή Επιστημονική Εταιρεία μαζί με τους Μοχάμετ Ελ Μπαραντέι, Αχμέτ Ζεγουάιλ και άλλους επιστήμονες.

### Πρωθυπουργός

Στις 3 Μαρτίου 2011 έλαβε την εντολή από το ανώτατο στρατιωτικό συμβούλιο να σχηματίσει κυβέρνηση, έπειτα από την παραίτηση του Αχμέτ Σαφίκ.

Υπήρξε ενεργός κατά τις διαδηλώσεις του 2011 στην Πλατεία Ταχρίρ, γεγονός που οδήγησε στην επιλογή του για την πρωθυπουργία.  Στις 4 Μαρτίου 2011 απηύθυνε ομιλία προς τα πλήθη των ακτιβιστών υπέρ της δημοκρατίας στην πλατεία Ταχρίρ, μία ασυνήθιστη κίνηση για Αιγύπτιο πολιτικό.

Ο Σαράφ είναι έντονα αντίθετος προς την ομαλοποίηση των δεσμών της χώρας του με το Ισραήλ και δίνει έμφαση στη λύση του Παλαιστινιακού Προβλήματος.

Παραπομπές
----------

1. ↑  Ανακτήθηκε στις 5  Ιουλίου 2019.
2. ↑  Declan M. Butler, Erika Check Hayden, David Cyranoski, Eugenie Samuel Reich, Jeff Tollefson, Ewen Callaway, Nicola Nosengo: «365 days: Nature's 10» (Αγγλικά) 21  Δεκεμβρίου 2011. σελ. 437-445.
3. 1 2  Ahmed Elieba· Marwa Hussein. «Meet Essam Sharaf: Egypt's first post-revolution Prime Minister». Aharm online. Ανακτήθηκε στις 4 Μαρτίου 2011.
4. 1 2  «Purdue University Profile of Essam Sharaf». Ανακτήθηκε στις 3 Μαρτίου 2011.
5. ↑  «Essam Sharaf's biography». 6 Μαρτίου 2011. Ανακτήθηκε στις 6 Μαρτίου 2011.  (στα αραβικά)
6. ↑  «Factbox: Essam Sharaf chosen as Egypt's new prime minister». *Reuters*. 3 Μαρτίου 2011. Αρχειοθετήθηκε από το πρωτότυπο στις 6 Μαρτίου 2011. Ανακτήθηκε στις 3 Μαρτίου 2011.
7. ↑  «Egypt's prime minister resigns». *Al-Jazeera English*. 3 Μαρτίου 2011. Ανακτήθηκε στις 3 Μαρτίου 2011.
8. ↑  «Essam Sharaf appointed Egypt's new PM». *Ahram on-line*. 3 Μαρτίου 2011. Ανακτήθηκε στις 3 Μαρτίου 2011.
9. ↑  «Egypt's prime minister Ahmed Shafiq resigns». *BBC News*. 3 Μαρτίου 2011. Ανακτήθηκε στις 3 Μαρτίου 2011.
10. ↑  «Bowing to opposition, Egypt premier resigns». *The New York Times*. 3 Μαρτίου 2011. Ανακτήθηκε στις 3 Μαρτίου 2011.
11. ↑  «Egypte: le Premier ministre remplacé, satisfaction des opposants». *Euronews* (στα Γαλλικά). 3 Μαρτίου 2011. Αρχειοθετήθηκε από το πρωτότυπο στις 7 Μαρτίου 2011. Ανακτήθηκε στις 3 Μαρτίου 2011.
12. ↑  «New Egypt PM addresses crowds in Tahrir Square». *Hindustan Times*. 4 Μαρτίου 2011. Αρχειοθετήθηκε από το πρωτότυπο στις 18 Ιουνίου 2011. Ανακτήθηκε στις 4 Μαρτίου 2011.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Εσάμ Σαράφ** |

* Ahmed Elieba· Marwa Hussein (3 Μαρτίου 2011). «Meet Essam Sharaf: Egypt's first post-revolution Prime Minister».
* «Profile: Egyptian Prime Minister Essam Sharaf». BBC News. 7 Μαρτίου 2011.
* «Sharaf - the post revolution Minister». Ikhwanweb. 4 Μαρτίου 2011.
* Mark Tran (4 Μαρτίου 2011). «Essam Sharaf, Egypt's new prime minister, rouses Tahrir Square crowds». The Guardian.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 67883739
* LCCN: n85005767
* ISNI: 0000 0000 2553 3971
* GND: 1196520534

 |

 |